paragraph_text: Wilhelmina "Will" Vandom, poznata u engleskim verzijama kao Wilma "Will" Vandom, je fiktivni lik čije je prvo pojavljivanje u talijanskom stripu W.I.T.C.H. 1. travnja 2001. godine. Ona je vođa Čuvarica (poznatih kao W.I.T.C.H.), grupe tinejdžerica koje čuvaju Kandrakar, centar svemira. Will je "W" u W.I.T.C.H.-u, nazivu grupe sastavljenim od inicijala djevojaka. U engleskoj verziji glas joj posuđuje Kelly Stables.